Alboraia crea el primer Consell Local d'Infància i Adolescència del municipi
27 de abril de 2023

L'Ajuntament d'Alboraia ha posat en marxa el Consell Local d'Infància i Adolescència, un òrgan de representació i participació de xiquets i xiquetes per a comunicar les seues opinions, necessitats i inquietuds al Consistori. L'alcalde, Miguel Chavarría, i la regidora de Serveis Socials, Susana Cazorla, han rebut als xiquets i xiquetes participants.

La iniciativa part de la col·laboració amb el CEIP Cervantes, CEIP Ausiàs March, CEIP Patacona, Col·legi Parroquial Sr. José Lluch i Col·legi Santa María Marianistas. Augmentar la quantitat de llibres infantils i juvenils a la Biblioteca Pública Municipal, habilitar aparcabicis en les entrades dels centres educatius i realitzar activitats d'esport d'aventura són algunes de les propostes llançades.

Chavarría ha destacat que és la primera vegada que a Alboraia es posa en marxa aquesta iniciativa. El primer explica que existeix "per a establir un canal de comunicació entre l'Ajuntament i el vostre segment de població", per la qual cosa "la vostra labor és molt important", ha subratllat als xiquets i xiquetes presents.